Kraaifontein-lyke: "Eerste saak in sy soort" | Maroela Media
Kraaifontein-lyke: "Eerste saak in sy soort"
Die Wes-Kaapse polisie beskryf die voorval waar ses mans naby Kraaifontein moontlik met klippe doodgegooi is, as 'n saak wat die eerste in sy soort is.
Die polisie het Donderdag 'n beroep op die publiek gedoen om met enige inligting na vore te kom om hulle in hul ondersoek by te staan.
Kapt. Frederick van Wyk, provinsiale polisiewoordvoerder, het aan SAfm gesê die polisie kon nog nie enige van die liggame identifiseer nie.
"Ons is steeds besig met die ondersoek. Daar is nog nie nuwe verwikkelinge nie. Ons versoek die gemeenskap om betrokke te raak sodat die skuldiges vasgetrek kan word," het Van Wyk gesê.
Hy het gesê die polisie het alle leidrade wat sover ingesamel is, opgevolg, maar nog nie 'n deurbraak gemaak nie.
"Hierdie is die eerste saak in sy soort," het hy bygevoeg.
'n Verbyganger het Woensdagmiddag op die liggame afgekom in 'n veld in Joostenbergvlakte. Die oorledenes is tussen 18 en 30 jaar oud. Hulle het op hul mae gelê, en hul hande was agter hul rûe vasgevind. Die polisie vermoed dat hulle gestenig is, aangesien daar baie klippe op die toneel was.
Enigiemand met inligting kan ao. Van der Heever te kontak op 082 718 5461 of 021 980 5558.
Kraaifontein-moorde misdaad Wes-Kaap
Beurtkrag laat bejaardes gestrand
Goeie nuus: Kaapse egpaar se viervoudige vreugde
Soek hulle self dis julle werk. Sulke goed gaan nou begin kop uitsteek, want JULLE IS TE SLEG OM JULLE WERK TE DOEN. Mense word borg gegee of op parool vrygelaat net om weer 'n misdaad te pleeg. Kyk na die Du Preez geval.
Foute nie voute
Ek raak so moeg vir mense wat komentaar lees, en nie kan wag om hulle vinger in iemand se gesig te druk oor 'n spel fout nie. Gun elkeen sy plekkie in die son asb.
dis n geval van gereg in eie hande neem want die sapd kan dit nie meer doen nie, laat dit vir hul n les wees, n saak het drie kante, jou kant, my kant en die regte kant
Nogal intersant die ses se ouderdomme stem nogal saam met plaasaanvallers se ouderdomme .Dalk begin die Boerevolk nou maar self die gereg in eie hande neem.